دہلی میں 2020ء کا تبلیغی جماعت کووڈ 19 ہاٹ اسپاٹ

دہلی میں 2020ء کا تبلیغی جماعت کووڈ 19 ہاٹ اسپاٹ 
ملک میں دہلی کے نظام الدین مرکز میں تبلیغی جماعت کے ایک اجتماع سے تعلق رکھنے والے واقعے کو کہا جاتا ہے جو مارچ 2020ء کی 13-15 میں پیش آیا۔ یہ ملک گیر تالابندی سے قریب 10 روز پہلے کا واقعہ تھا مگر تب تک یہ وائرس ملک اور بیرون ملک پھیلنا شروع ہو چکا تھا۔ جماعت کے کئی افراد ان ملکوں سے شریک ہوئے جیسے کہ ملائشیا اور انڈونیشیا جو اس وبا کی شدید لپیٹ میں تھے۔ اجتماع کے کچھ وقت کے بعد ہی ملک گیر سطح پر ریاستی حکومتیں شرکا کی شناخت کرنے اور انھیں قرنطینہ میں میں رکھنے کی کوشش میں لگ گئیں۔ ایسے حالات میں کچھ بی جے پی قائدین نے ملک کی بگڑتی کووڈ 19 صورت حال کے لیے اس اجتماع کو نہ صرف مورد الزام ٹھہرایا بلکہ انھیں دہشت گرد، بموں کی طرح گھومنے والے اور اس اجتماع ہی کو ایک طالبانی جرم قرار دیا۔ اس کی وجہ سے ملک میں نفرت انگیز قرقہ وارانہ فضا تیار ہوئی۔ مزید یہ کہ حکومت نے 950 بیرونی شہریوں کو سیاہ فہرست میں شامل کرتے ہوئے وبا کے پھیلاؤ کا ملزم قرار دیا۔ 900 سے زائد نے "بدلے میں معافی" کے تحت خود کو ذمہ دار تسلیم بھی کر لیا تھا، جو اس وجہ سے کیا گیا کہ وہ عدالتی کار روائی کے جھمیلے سے بچنا چاہتے تھے۔ تاہم انھی شرکا میں سے 44 لوگوں نے مقدمے کا سامنا کیا۔ 24 اگست 2020ء کو دہلی کے ایک مجسٹریٹ نے کوئی بادی النظر ثبوت نہیں پایا (“no prima facie evidence”) کہ ان میں سے آٹھ پر اس وبا کے پھیلاؤ کا الزام عائد کیا جائے۔ اس کے بعد ایک میٹروپولیٹن عدالت نے 36 دیگر کو بھی بری کر دیا۔ اس سے بھی مزید سنگین عدالت کا تبصرہ تھا: "ان میں سے کوئی بھی مرکز متعلقہ دور میں تھا ہی نہیں اور یہ لوگ مختلف جگہوں سے وزیر داخلہ کے ایما پر پکڑے گئے تھے تاکہ کینہ پرور انداز میں ان پر مقدمہ چلایا جا سکے"۔Say sorry: By flagging malice in handling of Tablighi episode, Delhi court upholds justice. The least government can do is to apologise.

واشنگٹن پوسٹ کے مطابق اس پورے واقعے کو بنیاد بناکر ظاہری طور پر بھارت میں کورونا وائرس کے پھیلاؤ کے لیے مسلمان ہی واحد خاطی بنائے گئے تھے۔Opinion: Islamophobia taints India’s response to the coronavirus

حالاںکہ بھارت میں کووڈ 19 کا پہلا مریض در حقیقت کیرالا کی ایک طالبہ تھی جو چین کے ووہان علاقے میں ایک ریاستی جامعہ میں زیر تعلیم بتائی گئی ہے۔"Wasn't Easy To Remain Isolated," Recalls بھارت's 1st Coronavirus Patient اس کے علاوہ ملک کے وزیر صحت ڈاکٹر ہرش وردھن کو پیش کردہ ایک رپورٹ میں بایوٹیکنالوجی محکمے نے جولائی 2020ء میں یہ دعوٰی کیا کہ ملک میں پایا جانے والا وائرس دراصل ایک مخصوص قسم ہے جو اصلًا یورپ سے آنے والے مسافرین سے یہاں منتقل ہوا اور یہ ملک بھر میں سب سے نمایاں طور پر پھیل چکا ہے۔Variant of coronavirus brought in by travellers from Europe most dominant in بھارت

تبلیغی رہنما محمد سعد کاندھلوی نے حکومت اور الیکٹرانک میڈیا کے مخالف جماعت رویے کے باوجود کووڈ 19 سے صحت یاب ہونے والے تبلیغی افراد سے اپنے خون کے بلازما کا عطیہ دینے پر زور دیا تاکہ دیگر افراد کا علاج کیا جا سکے۔ سینکڑوں تبلیغی ارکان تلنگانہ، تمل ناڈو اور دہلی میں منظم انداز میں خون کا عطیہ دینے آئے۔ یکم مئی 2020ء تک 300 سے زیادہ شرکاء کا پلازما حاصل کیا گیا۔ چونکہ پلازما دن کے وقت لیا گیا تھا، اس لیے عطیہ کنندگان کو اس دوران میں اپنا روزہ توڑنا پڑا۔ کچھ قرنطینہ مراکز میں جماعت کی خواتین ارکان نے بھی اپنا پلازما دیا۔ کچھ جماعت کے ارکان نے ایک سے زیادہ بار عطیہ دیا۔ انھوں نے خون کے عطیے کو ملک کے لیے اپنے فرض کی ادائیگی قرار دیا۔ ‘It’s Only Blood, Ready to Die for Nation’: Tablighi Plasma Donor

 مزید دیکھیے 
 تبلیغی جماعت
 بھارت میں کورونا وائرس کی وبا، 2020ء
 بھارت میں کووڈ 19 کی وبا کے دوران مسلمانوں کی سماجی خدمات

 حوالہ جات 

زمرہ:بھارت میں کورونا وائرس کی وبا، 2020ء
زمرہ:تبلیغی جماعت
زمرہ:دہلی میں 2020ء کی دہائی
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت میں مذہب کی تاریخ